ספר הג'ונגל (מחזמר)

ספר הג'ונגל – המחזמר הוא מחזמר ישראלי המבוסס על ספרו של רודיארד קיפלינג בעל אותו השם, תוך הסתמכות ניכרת על העיבוד קולנועי של חברת וולט דיסני לאותו הספר. במאי המחזמר היה חנוך רוזן, הוא עובד בידי אפרים סידון והולחן על ידי מירון מינסטר ואריאל זילבר.

היסטוריה
המחזמר הוצג לראשונה בתיאטרון בית ליסין בתל אביב בשנת 1996, באולם נגה ביפו, שם עלה 211 פעמים בפני כ-300,000 צופים. המחזמר הופק בשיתוף חברת טמיר הפקות בע"מ, וזכה בפרס התיאטרון הישראלי בקטגוריית המחזמר של השנה לשנת 1996. שירי המחזמר יחד עם גרסה מקוצרת של סיפור העלילה המסופר על ידי אבי יפה בתור פאקלי הסנאי הופצו בקלטות וידאו על ידי קלסיקלטת ואולפני מימד. בדצמבר 1996 הופק עבור ערוץ הילדים סרט בשם "גיבור הג'ונגל" בבימויו של נתן גור לוי, המתעד את מאחורי הקלעים של ההצגה. בסוף נובמבר 2013 הוציאה קלסיקלטת DVD המכיל את הגרסה המלאה של המחזמר משנת 1996. ברבות הימים הפכה הפקה זו יחד עם קלטת שירי המחזמר לקאלט בקרב צעירים שצפו בה בתור ילדים, ואף נערכו על בסיסה אירועי "הקרנה פעילה".

בשנת 2002 חזר פעם נוספת לבמות ל-30 הצגות בפני כ-50,000 צופים ונערכו אודישנים בערוץ הילדים לילדים המועמדים לשחק את תפקיד מוגלי.

בין 17 באפריל 2002 לסוכות 2003 הועלה המחזמר בספארי ברמת גן (בהפקת מיקי פלד – סולן הפקות), שם צפו בו כ-200,000 איש נוספים. לאחר מכן המחזמר חזר לאולמות בכל רחבי הארץ מסוכות 2003 ועד קיץ 2004.

בחנוכה 2013 עלה המחזמר בהפקת בית הספר למשחק בית צבי ל-50 הצגות (בשיתוף טמיר הפקות בע"מ, שהפיקו את ההפקה הראשונה של המחזמר) בבימויו של חנוך רוזן ובהשתתפות תלמידי מחזור נ"ב, בוגרי בית צבי וילדים.

ביולי 2014 הועלה המחזמר שוב בספארי ברמת גן בהפקת מיקי פלד – סולן הפקות.

 ההפקה המחודשת (2024) 
ממוזער|ספר הג'ונגל המחזמר (2024)
באוגוסט 2024 המחזמר שב לבמות, בבימוי החוזר של חנוך רוזן, ובהופעת שחקנים ששיחקו בגרסה המקורית. טוביה צפיר בתפקיד באלו הדוב, ששי קשת בתפקיד באגירה הפנתר, אלי דנקר בתפקיד שירחאן הנמר, יוסי טולדו בתפקיד קא הנחש, אבי יפה בתפקיד פאקלי הסנאי ופיני קידרון כמנהיג הפילים, כאשר את מנהיג הקופים שהיה בהצגה המקורית יוסי טולדו מחליפים השחקנים אדי אלתרמן וליאם מזרחי.
העלילה והטקסט נותרו ברובם זהים, וכך גם השירים למעט השניים "מלך הקופים" שהוחלף בשיר על רצונם להיות כמו מוגלי של מנהיג הקופים ו"סכנות היער" של באגירה שהוחלף בשיר של באגירה על יום שמח בג'ונגל.

עקב חוק המגביל את שעות העבודה של העסקת ילדים מתחת לגיל 18 בחזרות או צילומים, בגרסה המחודשת ישנם 6 ילדים המגלמים את מוגלי ושבע ילדות המגלמות את באנה. במחזמר המקורי, כשתום אבני שיחק את מוגלי, לא בוצעה אכיפתו של החוק, כך שהיה לו רק מחליף אחד: אושרי כהן.

המחזמר היה גם בסוכות 2024 ובפסח 2025.

עלילה
ריקשה, זאבה טובת לב מוצאת תינוק קטן שהוצף בסירה טרופה והיא מאמצת אותו יחד עם גוריה הקטנים. לגור האדם שהיא מוצאת היא קוראת מוגלי.

מוגלי גדל בג'ונגל יחד עם חבריו באלו הדוב, באגירה הפנתר, פאקלי הסנאי ועוד חיות.

אחרי ששמעו שהטיגריס האכזר שירחן חזר לג'ונגל, יועצים למוגלי חבריו שילך לכפר של בני האדם. מוגלי חושב שהם לא חברים שלו – ובורח מהם.

העלילה עוקבת אחר מוגלי, כיצד הוא שורד, איך מצליחים חבריו בגירה הפנתר ובאלו הדב להציל אותו מפניו של שירחאן, הטיגריס הנורא המבקש להורגו.

בדרכו מוגלי נתקל בנחש ערמומי בשם קא שרוצה להפנט אותו. למזלו של מוגלי, שירחן רואה את מוגלי ורב עם קא על הטרף. תוך כדי ששירחן וקא רבים אחד עם השני, פוגשת את מוגלי חבורת קופים שנועלים אותו בכלוב. למזלו של מוגלי באלו הדוב מתחפש לקוף ורוקד עם הקופים, ומוגלי ובאלו בורחים מהם. כאשר שירחן מוצא את מוגלי ובאלו, מוגלי זורק על שירחן ענף בוער ושירחן בורח מהג'ונגל.

הוא פוגש בבאנה ילדה מכפר בני האדם שטיילה בג'ונגל. אחרי כל ההרפתקאות שעברו עליו מוגלי מבין כמה חיי הג'ונגל מסוכנים עבורו, הוא מחליט להצטרף אליה והוא נפרד לשלום מחבריו לג'ונגל.

שחקנים
 דמות  שחקן/שחקנית בהפקת 1996  שחקן/שחקנית בהפקת 2002  שחקן/שחקנית בהפקה בספארי (2002 – 2003)
ובאולמות בכל רחבי הארץ (2003 – 2004) שחקן/שחקנית בהפקת בית צבי, חנוכה 2013 שחקן/שחקנית בהפקה בספארי (2014)  שחקן/שחקנית בהפקת 2024–2025 מוגלי  תום אבני / אושרי כהן  גיא כנען / ירדן פוליצר / איטן גרינברג  גיא כנען / ירדן פוליצר  נועם אוסדון / ים גולדשטיין / אראל חזיזה / יהב מגוז / גיה באר גורביץ' / רביב מדר  אלון סנדלר / רביב מדר לוטן פארן/ מתן שטרן/ זיו קירה/ אלי נחמני/ רוי ג’אבר/ ארז גאנם באלו הדוב  טוביה צפיר  טוביה צפיר  צחי נוי  אלון דהן / ליאור חקון / מור פינקל  צחי נוי  טוביה צפיר / אדי אלתרמן באגירה הפנתר  ששי קשת / גדי יגיל / אושיק לוי ששי קשת  רועי ניגרי  אבירם אביטן / יותם קוזניץ  יותם קוזניץ  ששי קשת / אדי אלתרמן שירחן הנמר  אלי דנקר / מתי סרי  אלי דנקר  רפאל ברזילי / יניב אליהו איוון לוריא   אלי דנקר קא הנחש  יוסי טולדו  ארז וייס  ארז וייס / ערן חגי  גילי גבל / יואב מילשטיין (קא), גילי גבל / נועם עמית (מלך הקופים)  יואב מילשטיין, גילי גבל  יוסי טולדו / עדי שלו פאקלי הסנאי  אבי יפה  אבי יפה  גיל קפטן / מעוז פטל  גיה באר גורביץ' / יקיר שוקרון  עודד פז / גיה באר גורביץ'  אבי יפה ריקשה (אמא-זאבה), קופה, ציפור, איילה  דנה רז / מאיה לבנדובסקי  מיכל מינסטר  רקדניות מהסטודיו של סיגי ניסן/רקדניות מהסטודיו של לימור שולב  יפעת אהרוני / מורן ברדע / שרון קרוק אלונה טננבאום-נפתלי / שירה מינקין באנה + זאבה  נליה צמחמן / מיטל מיכאלי / אביב לבקוביץ  ג′וי ריגר / רוני אקרמן / רוני גולדברג  ג'וי ריגר / רוני אקרמן / רוני גולדברג  אלה ארמוני / עדי ביטי / בילי כרמלי / גאיה ממן / נאיה פדרמן  עמית פרקש / עמית יגור עדן כהן / ליה צמח / יעל לוי / אמה ננר-לאלי / אריאל לוין בלכרוביץ׳ / שרה מרי לואיז / טוהר אביטל קוף, זאב, קרפד, פילון  מתן בלו / ליל פטישי  עידן שוקר / שניר שושנה / שקד פחימה  עידן שוקר / שניר שושנה / שקד פחימה גילי גבל / נועם עמית (קרפד) שחר מטלון / יואב מילשטיין / נועם עמית / חן סלמן (קוף, זאב, פיל) יהלי, מיכאל,תאיו, הילה, יאן ראש הפילים, קוף, זאב, דובה  פיני קידרון  פיני קידרון  רקדניות מהסטודיו של סיגי ניסן / רקדניות מהסטודיו של לימור שולב מיקה בן שאול / מור פינקל   פיני קידרון זאבה, זיקית, פיל, קופה  שרון יפת  שרון יפת  רקדניות מהסטודיו של סיגי ניסן / רקדניות מהסטודיו של לימור שולב  מור פינקל / שי פרידמן / שרון קרוק / נטע רביב (זאב, פיל קוף)   שירה אלתרמן זאבה, טווס, פיל, קופה  קלייר בן דוד  קלייר בן דוד  רקדניות מהסטודיו של סיגי ניסן / רקדניות מהסטודיו של לימור שולב  חן סלמן / שי פרידמן (טווס), דנה אבידור / עדי אברהמי / יפעת אהרוני / גיה באר גורביץ' (זאב, קוף, פיל)  ויקי חלימי / נועם דאדן זאב בוגדני, קוף, פיל  סמי סמיר  סמי סמיר  רקדניות מהסטודיו של סיגי ניסן / רקדניות מהסטודיו של לימור שולב מיקה בן שאול / מורן ברדע / גילי גבל / קרן גזית / שחר מטלון / יואב מילשטיין / נועם עמית / חן סלמן  אור משיח  זאב בוגדני, קוף, פיל  איציק דוד  איציק דוד  רקדניות מהסטודיו של סיגי ניסן / רקדניות מהסטודיו של לימור שולב  אילה דנגור / נדב זילברמן / איוון לוריא / ליאור מורדוך   מלך הקופים יוסי טולדוארז וייסאדי אלתרמן/דותן ערמני 
שחקנים נוספים: יהודה נהרי, גילי גבל, שחר מטלון, נועם עמית, יפעת אהרון, יותם קוזניץ, יואב מילשטיין,  

 יוצרים 
עיבוד ופזמונים: אפרים סידון
בימוי: חנוך רוזן
מוזיקה: מירון מינסטר ואריאל זילבר
תפאורה: אבי שכווי
עיצוב תאורה: עמיר ברנר
תאורן: אלון פורת
תלבושות: אורנה סמורגונסקי
תנועה: מרינה בלטוב
אקרובטיקה וקרבות במה: אילן גזית

שירים
שירי המחזמר:
מספרשם השיר במקורביצועהערות1 חוקי הג'ונגל  באלו הדוב, פאקלי הסנאי, בגירה הפנתר וחבורת הזאבים 2 מוגלי  באלו הדב, בגירה הפנתר, פאקלי הסנאי, מוגלי וחבורת הזאבים 3 שיר הדוב  באלו הדוב ומוגלי 4 מצעד הפילים  הפילים  5 הפיתוי – שיר הנחש  קא הנחש ( בגרסה החדשה יש גם רקדנים בשיר )6סיום מערכה ראשונה (הפזמון של שיר הדוב)באלו הדוב, באגירה הפנתר, פאקלי הסנאי ומוגלי 7 סכנות היער/שלום ליער – שירו של באגירה בגירה הפנתר והטווסה בשיר הישן (סכנות היער). בגירה הפנתר, הזאבים, הקופים ופיל בשיר החדש (שלום ליער) סכנות היער הוחלף בשיר אחר בשם "שלום ליער" 8 מלך הקופים מלך הקופים לא הופיע במחזמר בשנת 2024, והוחלף בשיר שגם שמו הוא "מלך הקופים" אבל בשיר מדובר על הרצון להיות כמו מוגלי 9 שיר הנמר  שירחאן הנמר 10 דואט האהבה – מוגלי ובאנה  מוגלי ובאנה 11 מוזיקת הג'ונגל  ללא מבצע, מנגינה בלבדמשמש כאוברטורה הפותחת את ההצגה 12 לקט מוזיקלי משירי ההצגה  ללא מבצע, מנגינה בלבדמנוגן לפני תחילת המערכה השנייה 13 שיר סיום (שיר הדוב)  רוב חיות היער (באלו הדב, בגירה הפנתר, פאקלי הסנאי, חבורת הפילים, שירחאן הנמר, קא הנחש, חבורת הזאבים, חבורת הקופים, באנה, מוגלי, הקרפד)

ראו גם
 ספר הג'ונגל
 ספר הג'ונגל (סרט, 1967)

קישורים חיצוניים


 דף המחזמר באתר "טמיר הפקות"
 דף המחזמר באתר בית הספר למשחק "בית צבי"







הערות שוליים

קטגוריה:מחזות זמר ישראליים
קטגוריה:ספר הג'ונגל
קטגוריה:יצירות משנת 1996
קטגוריה:הצגות חנוכה
קטגוריה:הצגות שזכו בפרס התיאטרון הישראלי